Legal Document

Category: 12

Text:
2.ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 291 της 8/27 Ιαν. 1954 (ΦΕΚ Β΄ 21)  Περί καθιερώσεως Διπλωμάτων Αξίας Ιπταμένων Πολιτικής Αεροπορίας. Αποσκοπούντες την περαιτέρω ανύψωσιν του Επαγγελματικού επιπέδου τω Ελλήνων Ιπταμένων δια της αναπτύξεως ευγενούς μεταξύ αυτών αμίλλης, αλλά και προς δικαίαν ηθικήν επιβράβευσιν των εν τη κοινωνική ταύτη λειτουργία διακρινομένων, αποφασίζομεν τα ακόλουθα, υπό την προϋπόθεσιν της μεταγεστέρας Νομοθετικής αυτών ρυθμίσεως. 1)Καθιερούμεν τα κατωτέρω τιμητικάς διακρίσεις Ιπταμένων Πολιτικής Αεροπορίας: α)Το Δίπλωμα Αξίας Ιπταμένου Πολιτικής Αεροπορίας μετά αργυρού διακριτικού και του διασήμου τούτου, και β)Το Δίπλωμα Αξίας Ιπταμένου Πολιτικής Αεροπορίας, μετά χρυσού διακριτικού και του διασήμου τούτου. Αι κατά τ’ ανωτέρω τιμητικαί διακρίσεις απονέμονται, τιμής ένεκεν εις τους Πτυχιούχους Ιπταμένους Πολιτικής Αεροπορίας τους ευδοκίμως συμπληρούντες τας εν τοις επομένοις καθοριζομένας ώρας πτήσεως. 2)Το Δίπλωμα Αξία Ιπταμένου Πολιτικής Αεροπορίας μετ’ αργυρού διακριτικού και του διασήμου τούτου απονέμεται εις τους Πτυχιούχους Χειριστάς, Αεροναυτίλους, Ιπταμένους Ραδιοτηλεγραφητάς και Ιπταμένους Μηχανικούς, επί τη συμπληρώσει 6.000 ωρών πτήσεως, εις τας Ιπταμένας δε Συνοδούς επί τη συμπληρώσει 4.000 ωρών πτήσεως. Το Δίπλωμα Αξίας Ιπταμένου Πολιτικής Αεροπορίας, μετά χρυσού διακριτικού και του διασήμου τούτου, απονέμεται εις τους αυτούς ως άνω Πτυχιούχους Πολιτικής Αεροπορίας, επί τη συμπληρώσει 10.000 ωρών πτήσεως, εις δε τας Ιπταμένας Συνοδούς επί τη συμπληρώσει 7.000 ωρών πτήσεως.     Σελ. 770 Αι ως ανωτέρω τιμητικαί διακρίσεις απονέμονται δι’ αποφάσεως ημών, προτάσει του Αρχηγού Πολιτικής Αεροπορίας, εις Έλληνας υπηκόους συμπληρώσαντας τα κατά τ’ ανωτέρω ώρας πτήσεως επί πολιτικών αεροσκαφών. 3)Κατ’ εξαίρεσιν, αι ως άνω τιμητικαί διακρίσεις δύνανται να απονέμωνται κατά την αυτήν διαδικασίαν και εις πτυχιούχους ιπταμένους υπηκόους Χώρας συμμετεχούσης εις την κυρωθείσαν δια τον Νόμ. 211/1947 Σύμβασιν «περί Διεθνούς Πολιτικής Αεροπορίας» συμπληρώσαντας τ’ ανωτέρω προβλεπόμενα σύνολα ωρών πτήσεως, δια πράξεις απαιτούσας εξαιρετικήν επαγγελματικήν ικανότητα, τόλμην και αυταπάρνησιν, λαβούσας δε χώραν εντός τη Ελληνικής Επικρατείας. 4)Προτάσει του Αρχηγού Πολιτικής Αεροπορίας δύναται ν’ απονεμηθή το Δίπλωμα Αξίας Ιπταμένου Πολιτικής Αεροπορίας μετά αργυρού διακριτικού και του διασήμου τούτου και εις τους ευδοκίμως διατελέσαντας μέλη πληρωμάτων των αεροσκαφών της πρώτης Ελληνικής Αεροπορικής Εταιρείας, μη τελούντας δε εν ενεργεία ανεξαρτήτως του παρ’ αυτών συμπληρωθέντος αριθμού ωρών πτήσεως, τιμής ένεκεν. 5)Αι κατά την παρούσαν τιμητικαί διακρίσεις δεν απονέμονται εις τους οπωσδήποτε τιμωρηθέντας με ετησίαν ή μείζοντα στέρησιν του επαγγελματικού αυτών πτυχίου, ως και εις τους συνεπεία ανεκκλήτου δικαστικής αποφάσεως αποστερηθέντας των πολιτικών αυτών δικαιωμάτων. 6)Δι’ ιδίας, ημών αποφάσεως θέλουσι καθορισθή αι διαστάσεις και η εν γένει απεικόνισις των διπλωμάτων, των διακριτικών και των διασήμων τούτων. 7)Τα διακριτικά Αξίας Ιπταμένου Πολιτικής Αεροπορίας θέλουσι φέρονται επί της αριστεράς κομβιοδόχης της Πολιτικής Περιβολής τα δε διάσημα επί της Υπηρεσιακής στολής και εις το αριστερόν του στήθους.      38.Ο.α.2 Πληρώματα Αεροσκαφών   198